ليل داز والفجر قريب يطلع وهيا، مزال حالة عينيها كتفكر. عاد نعسات صبح المنبه كيصوني نااضت فشلانة مزال باغا تزيد تنعس. ناضت لطواليط توضات وصلاة وبدات كتلبس حوايجها وتجمع امورهاا وتوجد راسها. مشات لعند مرات عمها وبدات كتفيقها بشوية مع السهير والتعب دالعرس مقدراتش تحل عينيها. بزز باش فاقت عنقاتها نريمان كتودع فيها ورشيدة كتبكي وتشهق الدار خوات عليها. بززات على نريمان تفطر عاد تمشي ولكن مبغاااتش تسالمو بعناق حااار سمع امين صوتهم وناض حتا هوا من نعاس عرف نريمان راجعة لكازا وناض بدل حوايجو دغيا وخرج عندهم.